

Limbažos

**PASKAIDROJUMA RAKSTS**

**Limbažu novada pašvaldības 2019.gada 22.augusta saistošajiem noteikumiem Nr.34**

**“Grozījumi Limbažu novada pašvaldības 2017. gada 26. oktobra saistošajos noteikumos Nr.31 „Par sociālās palīdzības sniegšanu Limbažu novadā””**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1. Projekta nepieciešamības pamatojums |

|  |
| --- |
| Saskaņā ar likuma „Par pašvaldībām” 43.panta trešo daļu, likuma „Par palīdzību dzīvokļa jautājumu risināšanā” 25. panta pirmo un piekto daļu, dome ir tiesīga pieņemt saistošos noteikumus, lai nodrošinātu pašvaldības autonomo funkciju un brīvprātīgo iniciatīvu izpildi. |

 |
| 2. Īss projekta satura izklāsts |

|  |
| --- |
| Saistošo noteikumu grozījumu projekts nosaka vienreizēju pabalstu krīzes situācijā, kurā ģimene (persona) katastrofas vai citu no ģimenes (personas) gribas neatkarīgu apstākļu dēļ pati saviem spēkiem nespēj nodrošināt savas pamatvajadzības un tai ir nepieciešama psihosociāla vai materiāla palīdzība, kā arī precizē iesniedzamos dokumentus. |

 |
| 3. Informācija par plānoto projekta ietekmi uz pašvaldības budžetu |

|  |
| --- |
| Saistošie noteikumi neietekmēs pašvaldības budžetu, jo šāds pabalsts jau iepriekš bijis noteikts saistošajos noteikumos “Par Limbažu novada pašvaldības pabalstiem” |

 |
| 4. Informācija par administratīvajām procedūrām |

|  |
| --- |
| Iedzīvotāji saistošo noteikumu piemērošanā var vērsties Limbažu novada Sociālajā dienestā . |

 |
| 5. Informācija par konsultācijām ar privātpersonām |

|  |
| --- |
| Saistošo noteikumu izstrādē netika veiktas konsultācijas ar privātpersonām, bet ir ņemti vērā Limbažu novada Sociālā dienesta ieteikumi. |

 |

Limbažu novada pašvaldības

Domes priekšsēdētājs D.Zemmers



**SAISTOŠIE NOTEIKUMI**

Limbažos

2019.gada 22.augustā Nr.34

**APSTIPRINĀTI**

ar Limbažu novada domes

22.08.2019. sēdes lēmumu

(protokols Nr.17, 37.§)

*PRECIZĒTI*

*ar Limbažu novada domes*

*26.09.2019. sēdes lēmumu*

 *(protokols Nr.21, 51.§)*

**Grozījumi Limbažu novada pašvaldības 2017. gada 26. oktobra saistošajos noteikumos Nr.31 „Par sociālās palīdzības sniegšanu Limbažu novadā”**

*Izdoti saskaņā ar likuma „Par pašvaldībām” 43.panta trešo daļu,*

*Sociālo pakalpojumu un sociālās palīdzības likuma 33.panta otro daļu,*

*35.panta ceturto un piekto daļu,*

*likuma „Par palīdzību dzīvokļa jautājumu risināšanā” 25.panta pirmo un otro daļu,*

*Ministru kabineta 18.12.2012. noteikumu Nr.913 “Noteikumi par garantēto*

*minimālo ienākumu līmeni” 3.punktu,*

*Ministru kabineta 17.06.2009. noteikumu Nr.550 „Kārtība, kādā aprēķināms,*

*piešķirams, izmaksājams pabalsts garantētā minimālā ienākuma līmeņa*

*nodrošināšanai un slēdzama vienošanās par līdzdarbību” 13.punktu,*

*Ministru kabineta 25.11.2014. noteikumu Nr.727 “Darbības programmas*

 *"Pārtikas un pamata materiālās palīdzības sniegšana vistrūcīgākajām personām*

 *2014.–2020.gada plānošanas periodā" īstenošanas noteikumi” 4.1.3.3. apakšpunktu*

Izdarīt Limbažu novada pašvaldības 2017. gada 26. oktobra saistošajos noteikumos Nr.31 „Par sociālās palīdzības sniegšanu Limbažu novadā” šādus grozījumus:

1. Papildināt ar 7.5.apakšpunktu šādā redakcijā:

 “7.5. Pabalsts krīzes situācijā.”;

1. Papildināt saistošos noteikumus ar jaunu VII 1 nodaļu šādā redakcijā:

 “**VII 1 Pabalsts krīzes situācijā**

33.1 Vienreizēju pabalstu krīzes situācijā, kurā ģimene (persona) katastrofas vai citu no ģimenes (personas) gribas neatkarīgu apstākļu dēļ pati saviem spēkiem nespēj nodrošināt savas pamatvajadzības un tai ir nepieciešama psihosociāla vai materiāla palīdzība, piešķir neizvērtējot personas (ģimenes) ienākumus, bet ņemot vērā iepriekš neparedzamo apstākļu radīto zaudējumu sekas.

33.2 Pabalsta saņemšanai pieprasītājs, ne vēlāk kā viena mēneša laikā no krīzes situācijas rašanās brīža, iesniedz iesniegumu, norādot nepieciešamā pabalsta apmēru, un pievieno atbilstošus, krīzes situāciju raksturojošus dokumentus pēc sociālā darbinieka pieprasījuma.

33.3 Vienreizējā pabalsta apmērs tiek noteikts līdz 300,00 eiro vienai ģimenei (personai).

33.4 Ar Sociālo jautājumu komisijas lēmumu krīzes situācijas pabalsts var tikt palielināts līdz 450,00 eiro ģimenei (personai).

33.5 Pabalstu izmaksā skaidrā naudā vai pieprasītāja kontā pēc iesnieguma situācijas apliecinošu dokumentu iesniegšanas sociālajam darbiniekam.”

Limbažu novada pašvaldības

Domes priekšsēdētājs D.Zemmers